**Pressemelding**3. juli 2014

**Blush.no åpner frisørsalong**

**Skjønnhet- og velværenettstedet Blush.no utvider fokus og åpner frisørsalong i Sandefjord. Kundene vil møte det beste av to verdener; ekspertise fra fagfolk og stort produktutvalg.**

* Frisører har en sentral rolle i valg av skjønnhetsprodukter. Vi ønsker å kombinere det beste av to verdener og ikke minst gi kundene et mer helhetlig tilbud med “hud, hår, parfymeri og nettbutikk” samlet, sier Lene Oen, daglig leder i Blush.no. Dette er en unik mulighet for oss til å øke synligheten til Blush.no.

I den nye frisørsalgen vil det være Blush.no-priser på produktene som selges. Blush.no vil i tillegg ha tidsbegrensende kampanjer som kan ha andre priser kun for nettkundene.

* Det vil være nettbrett tilgjengelig i salongen så kundene kan dra nytte av spennende kampanjer og bestille på Blush.no mens håret klippes. Kundene får produktene sendt hjem eller kan hente disse i salongen dagen etter, sier Oen.

Etableringen skjer gjennom at Blush.no har kjøpt 52 prosent av den tradisjonsrike frisørsalongen Jonas Frisører i Sandefjord.

* De dyktige frisørene og kompetansen som Jonas Frisører er kjent for skal bestå, og sammen kommer vi til å utvikle et nytt konsept der hudpleier og parfymeri med utvalgte produkter fra Blush.no inngår, sier Oen.

Oppkjøpet i Sandefjord er et pilotprosjekt. I løpet av 2014 vil Blush.no åpne flere frisørsalonger i blant annet Oslo, og senere i andre norske byer.

**For mer informasjon kontakt:**Lene Oen, daglig leder Blush.no, mobil: 908 32 955  
Ingebjørg Tollnes, kommunikasjonsdirektør Komplett Group, mobil: 915 44 999

**Om Blush.no**Blush.no er eid av Komplett Group som er Norden største netthandelsaktør med 14 nettbutikker. Komplett Group har 600 ansatte og hovedkontor i Sandefjord. Les mer på [www.blush.no](http://www.blush.no) og [www.komplettgroup.com](http://www.komplettgroup.com)